Λοιπόν, με λένε Τέιλορ Γουίλσον.
Είμαι 17 χρονών
και είμαι πυρηνικός φυσικός,
κάτι που δύσκολα πιστεύετε, αλλά είμαι.
Θα ήθελα να σας πείσω
πως η πυρηνική σύντηξη
θα είναι το σημείο,
η γέφυρα, όσων είπε ο Τ. Μπουν Πίκενς
που θα μας οδηγήσει εκεί.
Η πυρηνική σύντηξη είναι το ενεργειακό μας μέλλον.
Το δεύτερο σημείο που θέλω να αναφερθώ,
είναι να σας πείσω ότι τα παιδιά μπορούν πραγματικά να αλλάξουν τον κόσμο.
Μπορεί να ρωτήσετε...
(Χειροκρότημα)
Μπορεί να με ρωτήσετε,
πώς μπορώ να γνωρίζω το ενεργειακό μας μέλλον.
Λοιπόν, έφτιαξα έναν αντιδραστήρα σύντηξης
όταν ήμουν 14 ετών.
Αυτό είναι το εσωτερικό του αντιδραστήρα σύντηξης.
Ξεκίνησα αυτό το έργο
όταν ήμουν περίπου 12 ή 13 ετών.
Αποφάσισα ότι ήθελα να φτιάξω ένα άστρο.
Τώρα, οι περισσότεροι από εσάς σκέφτονται
πως δεν υπάρχει τέτοιο πράγμα όπως η πυρηνική σύντηξη.
Δεν έχουμε κανένα σταθμό παραγωγής ενέργειας με χρήση πυρηνικής σύντηξης.
Δεν υπάρχει ενεργειακό ισοζύγιο.
Δεν παράγει περισσότερη ενέργεια από αυτήν που του δίνω,
αλλά παρ' όλα αυτά κάνει μερικά φοβερά πράγματα.
Το συναρμολόγησα στο γκαράζ μου,
και τώρα βρίσκεται στο Τμήμα Φυσικής
του Ρίνο, στο Πανεπιστήμιο της Νεβάδα.
Συγκρούονται μεταξύ τους άτομα δευτέριου,
που είναι απλό υδρογόνο με ένα επιπλέον νετρόνιο.
Αυτό είναι παρόμοιο με την αντίδραση
της αλυσίδας πρωτονίων που συμβαίνει στο εσωτερικό του Ήλιου.
Συγκρούονται μεταξύ τους τόσο δυνατά
που το υδρογόνο συντήκεται
και κατά την διαδικασία παράγει ορισμένα υποπροϊόντα,
που τα αξιοποιώ.
Έτσι, πέρυσι
κέρδισα στην Έκθεση του Διεθνούς Κέντρου Επιστήμης και Τεχνολογίας της Intel.
Ανέπτυξα έναν αισθητήρα που αντικατέστησε τους υπάρχοντες αισθητήρες
που χρησιμοποιεί η Υπηρεσία Εσωτερικής Ασφάλειας της Αμερικής.
Με μερικές εκατοντάδες δολάρια,
ανέπτυξα ένα σύστημα που υπερέχει σε ευαισθησία
αισθητήρων που κοστίζουν εκατοντάδες χιλιάδες δολάρια.
Τον έφτιαξα στο γκαράζ μου.
(Χειροκρότημα)
Ανέπτυξα ένα σύστημα
που παράγει ιατρικά ισότοπα.
Αντί να απαιτούνται εγκαταστάσεις πολλών εκατομμυρίων δολαρίων
ανέπτυξα μία συσκευή που, σε πολύ μικρή κλίμακα,
μπορεί να παράγει αυτά τα ισότοπα.
Αυτός είναι, λοιπόν, ο αντιδραστήρας σύντηξης στο βάθος.
Εδώ είμαι εγώ στο κέντρο ελέγχου
του αντιδραστήρα σύντηξης.
Α, παρεμπιπτόντως, φτιάχνω «κίτρινο κέικ» (συμπυκνωμένο ουράνιο) στο γκαράζ μου,
άρα το πυρηνικό μου πρόγραμμα είναι τόσο προηγμένο όσο των Ιρανών.
Ίσως δεν θα έπρεπε να το παραδεχτώ αυτό.
Εδώ είμαι στο CERN της Γενεύης, στην Ελβετία,
στο πιο διαπρεπές εργαστήριο σωματιδιακής φυσικής του κόσμου.
Εδώ είμαι με τον Αμερικάνο Πρόεδρο Ομπάμα,
που του παρουσιάζω την έρευνά μου για την Υπηρεσία Εσωτερικής Ασφάλειας.
(Χειροκρότημα)
Σε περίπου επτά χρόνια
πυρηνικής έρευνας,
ξεκίνησα με ένα όνειρο
να φτιάξω ένα «άστρο σε γυάλα», ένα άστρο στο γκαράζ μου,
και κατέληξα να συναντήσω τον Πρόεδρο της Αμερικής
και να αναπτύξω πράγματα που πιστεύω μπορούν να αλλάξουν τον κόσμο,
και πιστεύω ότι και άλλα παιδιά μπορούν να κάνουν το ίδιο.
Σας ευχαριστώ πολύ.
(Χειροκρότημα)